АҞӘА, абҵара 9 – Sputnik. Ростовтәи анџьнырцәа аимплантқәа рыҟаҵаразы иаԥырҵеит абиоактивтә каркасқәеи аскаффолдқәеи ҳәа аанацҳауеит РИА Новости.
Атехнологиа аус адырулон анаука-ҭҵаарадырратә лабораториа "Инженерные технологии в медицине" аусзуҩцәа. Дара ргәаанагарала аинновациа ахархәара ҭбаа аиуеит арегенеративтә медицинаҿ аиԥш анаука-ҭҵаарадырратә усураҿы.
Апроект анапхгаҩы Сергеи Чапек иажәақәа рыла иираан ма амашәыр аан ауаҩы иоуа амалырқәа раԥыхра апроблема акыр иактуалуп. Иҟоуп адонар данаҭаху, ма амаха-шьаха анаднамкыло.
"Ҳара аинновациатә ӡбара рыдаагалоит. Уи еиднакылоит арегенеративтәмедицинеи аддитивтә технологиақәеи", — иҳәеит Чапек.
3D-принтер ахархәарала акаркас еиҿыркаауеит уи иахарҳауеит апациент ицәеижьтә хацқәа. Абасала ауаҩытәыҩсатә организм иаҿымҵуа аимплантқәа аԥҵахоит.
Аскаффолдқәа раԥҵаразы анџьнырцәа рхы иадырхәоит атитан. Аскаффолдқәа рыҟаҵара аддитивтә технологиақәа адыԥхьалоуп. Уи аметод иалнаршоит иахәҭаны иҟоу аалыҵ аиура, ихәыҷӡоу аҟынтәи идуӡӡоу аҟынӡа.
Абаҩхәыш еиҭашьақәзыргыло атехнологиақәа рхәыцит Урыстәыла. Анџьнырцәа атехнологиа ҿыц ахархәара апрактикаҿ иарҭахьеит.